b'\n_START_ARTICLE_\nVeliki splo\xc5\xa1ni leksikon\n_START_PARAGRAPH_\nVeliki splo\xc5\xa1ni leksikon je slovenski leksikon v osmih zvezkih, ki ga je izdala zalo\xc5\xbeba DZS v letih 1997 in 1998. Pri pripravljanju leksikona je sodelovalo ve\xc4\x8d kot 250 strokovnjakov, ki so za osnovo vzeli nem\xc5\xa1ki leksikon zalo\xc5\xbebe Knaur-Bertelsmann (Der Knaur-Universallexikon im 15 B\xc3\xa4nden) v petnajstih knjigah. Delo so prevedli in priredili slovenskemu prostoru, mnoga gesla pa napisali na novo. Leta 2005 pa so skupaj s podjetjem Amebis izdali tudi elektronsko izdajo na CD-ROM plo\xc5\xa1\xc4\x8di._NEWLINE_Veliki splo\xc5\xa1ni leksikon ima 100.000 gesel in podgesel na ve\xc4\x8d kot 5000 straneh, v elektronski verziji pa je natan\xc4\x8dno 87.466 gesel. Na CD-ROMu so vsa gesla, ki so v knjigah, pa tudi 1200 novih gesel. V elektronski obliki gre za najobse\xc5\xbenej\xc5\xa1o slovensko zbirko knji\xc5\xbenega besedila na tem mediju (okoli 26 milijonov znakov ali 5 milijonov besed)._NEWLINE_Knji\xc5\xbena izdaja leksikona ima ve\xc4\x8d kot 20.000 ilustracij, za elektronsko izdajo pa je bilo zbrano novo slikovno gradivo (okoli 6000 ilustracij). Besedilo v elektronski izdaji so opremljena z 275.000 navzkri\xc5\xbenimi povezavami, v knji\xc5\xbeni izdaji to vlogo opravljajo kazalke (glej tudi)._NEWLINE_Zvezki: 1: A-Ch., 2: Ch-Gh., 3: Gh-Ka., 4: Ka-Ma., 5: Ma-O\xc5\xbe., 6: P-R\xc5\xbe., 7: S-Te., 8: Te-\xc5\xbd._NEWLINE_V letu 2006 je iz\xc5\xa1la nova izdaja v 20 zvezkih priro\xc4\x8dnega formata 200 x 125 mm na 5108 straneh, vendar brez slikovnega gradiva.'